Consilium Academiarum Consociatarum

Consilium Academiarum ConsociatarumHoc nomen Latinum invenitur in Novo glossario mediae Latinitatis, cuius fasciculi annis 1958–1998 a Consilio publici iuris facta sunt. (Francogallice Union académique internationale) est organizatio inter gentes ad collaborationem inter academias scientiarum fovendam atque incepta communia promovenda, anno 1919 fundata.

Mense octobri anni 1919, iuxta propositum Academiae Inscriptionum et Litterarum Humaniorum, Parisiis sitae, academiae undecim civitatum, Bataviae nempe, Belgii, Britanniarum Regni, Daniae, Civitatum Confoederatarum, Francogalliae, Graeciae, Italiae, Iaponiae, Poloniae Rossiaeque Lutetiam convenerunt atque post quattuor dies deliberationum in Bibliotheca Nationali consociationem formaverunt,Willaume, Margarita (1992) Participation de la Pologne aux activités de l’Union Académique Internationale (1919-1939). Annales Universitatis Mariae Curie-Skłodowska. Sectio F, Historia, 4647: 369–386 [Polonice, cum summario Francogallico]. academiis etiam Hispaniae, Norvegiae Romaniaeque faventibus.Ericus Turner, UAI - Historique. Textus in pagina interretiali Consilii Academiarum Consociatarum. Hodie membra Consilii Academiarum Consociatarum sunt plus quam centum academiae scientiarum in 63 civitatibus sui iuris.Académies membres. Textus in pagina interretiali Consilii Academiarum Consociatarum. Secretariatus Consilii Bruxellis situs est.

Inter incepta a Consilio Academiarum Consociatarum ordinata primum et antiquissimum est Corpus Vasorum Antiquorum. Inter alios inceptus, quorum omnium numerus hodie ad 95 crevit, nominandi sunt, exempli gratia: « Aristoteles Latinus » (ad edendas translationes Latinas operum Aristotelis), « Tabula Imperii Romani » (ad tabulam geographicam Imperii Romani terrarumque adiacentium delineandam), atque « Codices Latini Antiquiores » (catalogus codicum Latinorum ante saeculum nonum perscriptorum).Projets. Textus in pagina interretiali Consilii Academiarum Consociatarum.

Anno 1964, Praemium Erasmianum accepit.

 Notae 

Categoria:Academiae scientiarum
Categoria:Bruxellae